# data[].attributes.body
Nagyon szomorú vagyok, hogy a Napraforgó hetet sem tudjuk idén az óvodában megtartani. Biztosan emlékeztek, hogy milyen jó programok szoktak ilyenkor lenni. Most a szüleitekkel, testvéreitekkel kell közös programokat csinálnotok. Mivel május utolsó vasárnapja a Gyereknap, ez a hét szóljon rólatok!

# data[].attributes.body
Gyűjtsetek különböző formájú  kavicsokat. Számoljátok meg, hogy mennyit sikerült gyűjteni.                Ha van otthon festéketek, fessétek szép színesre őket.

Rajzoljatok ugróiskolát, a számolást ugrálás közben is tudjátok gyakorolni.

# data[].attributes.body
Nagyon hiányoztok nekem. Biztosan emlékeztek a csoport indulónkra, amelyet a Napraforgó hét első napján szoktunk elmondani. Mondogassátok otthon ti is. Ha van kedvetek, készítsetek méhecske csoportos zászlót is.
Íme az indulónk:
Én vagyok a méhecske, mindenem a mézecske. Virágokra repkedek, virágport gyűjtögetek. Összeszedem mindet néked, eheted a finom mézet!

Azt alábbi vers csak nektek szól gyerekek! Ezzel a kis verssel szeretnélek benneteket köszönteni Gyereknapon.
Osváth Erzsébet: Gyereknapra
Napsugár, napsugár, ragyogj, süss ma szebben! Simogasd a gyerekeket lágyan, melegebben.      Madarak, madarak, cinkék, csalogányok köszöntő dalotok vígan csattogjátok.                              Virágok, virágok, szegfűk, tulipánok, a lánykákat, a fiúkat virulva várjátok .                                   Hadd legyen ez a nap egy nagy örömének, ezt kívánom én a világ összes gyermekének!

Kedves Gyerekek !
Mivel Méhecske csoportosok vagytok egy méhecskés mesével kedveskedek nektek.
Nézzétek meg a Telhetetlen méhecske című mesét.

# data[].attributes.body
Ez az időszak a kirándulások időszaka is. Sajnos a közös kirándulásunk elmaradt.
Idézzétek fel azokat a vidám dalokat, melyeket szoktunk ilyenkor énekelgetni.
- Fenn a falon, fenn a falon van egy kicsi bolha. Fenn a falon, fenn a falon van egy kicsi bolha. Nézd a kicsi bolhát, hogy járja a polkát. Fenn a falon, fenn a falon van egy kicsi bolha.
Tudjátok, ugye, hogy a bolha szóból, mindig az utolsó hangot el kell venni és úgy énekelni a dalt.

- A Somvirág, somvirág.. c. dalt nem írom le, mert az jól tudjátok.

- Ha jó a kedved ....! c. dalt énekeljétek együtt az alábbi előadóval !

# data[].attributes.attachment_link.title
Ha Jó A Kedved Tapsolj Egy Nagyot - Gyerekdalok - HeyKids.hu

# data[].attributes.body
Egy vidám memóriajátékot hoztam nektek Gyereknapra !

# data[].attributes.attachment_link.description
Keresd meg az egyformákat! Figyelj, mert a képek változnak!

# data[].attributes.body
Készítsetek papírból szélforgót, vagy papírsárkányt. Ezekkel jól lehet a szélben szaladgálni.

# data[].attributes.attachment_link.title
Színes Szélforgók - INSPIRACIOK.HU | Csorba Anita

# data[].attributes.body
Tudom, hogy mindenkinek sok a dolga, munkahely, otthoni feladatok, de kérem, hogy ebben a pár napban szorítsanak időt a gyerekekkel közös játékokra, programokra. Kiránduljanak, biciklizzenek, piknikezzenek akár a kertben is, hogy egy kicsit más legyen mit a többi nap.
Süssenek, főzzenek közösen a gyerekekkel. Készítsék el a kedvenc ételeiket. Mókás ételeket, szendvicseket is lehet készíteni ! Kellemes időtöltést kívánok!

# data[].attributes.attachment_link.readable_text
Gyereknapon sokféle programot szerveznek mindenhol, de gyakran előfordul, hogy a különböző koncertekért, bábelőadásokért, vagy mini "vidámparkért" bizony fizetni kell. Mivel a gyereknap már igencsak hó végén van, ha szűkös a pénztárcátok rendezzetek otthon egy igazi gyerek-napot! Íme 10 olcsó ötlet otthoni gyereknapra:

1. Gyerkőc kaja

Mi lenne, ha ma egész nap olyan enni- , innivalók kerülnének az asztalra, amelyek a gyerekek kedve szerint készültek? Na, nem arra gondoltam, hogy csokit reggelizzenek, ebédre meg vattacukrot kapjanak, hanem arra, hogy ezen a napon legyen a menü a kedvenc ételük, ráadásul a tálalás is legyen gyerekbarát! Egy ilyen nyuszis szendvicsnek biztos nem tudnak ellenállni - ráadásul talán észrevétlenül elfogyasztják a "nemszeretem" zöldségeket is.
Edible Crafts
Ezeket az állatos szendvicseket sem ördöngösség elkészíteni.

Természetesen az édesség sem maradhat el! Jó ötleteket olvashatsz a Dívány oldalán.

2. Piknik a kertben

Ha nincs kedvetek főzőcskézni, egyszerűen készítsetek egy-két szendvicset, pakoljatok össze egy kis ropogtatnivalót, meg gyümölcsöt és terítsetek meg egy takarón a kertben. Ha nincs kertetek, menjetek ki a parkba, vagy a város szélére. A kirándulás után még jobban fog esni a harapnivaló! Ha megengeditek a gyerekeknek, hogy ma tovább fent maradjanak, megnézhetitek együtt a naplementét is.

3. Játsszatok együtt a szabadban!

Ne gondoljatok valami komplikált dologra! Vegyétek elő a focit, vagy játsszatok kidobót, fogócskát, bújócskát! Taníthatsz a gyerekeknek olyan régi játékokat, amiket ti játszottatok gyerekkorotokban: ipi-apacs, számháború, golyózás, ugrókötelezés, vagy a lábra tett gumiszalagon való ugrálás. Ezen a napon tedd meg ezt akkor is, ha nincs nagy kedved hozzá, meglátod játék közben még a hangulatod is jobb lesz!

4. Benti játékok

Úgy néz ki, nem lesz túl jó idő, így lehet, hogy benti szórakozást kell választanotok. Lehet ez közös filmnézés, társasjátékozás, vagy közös sütikészítés, esetleg táncolás, bolondozás, arcfestés, jelmezbe öltözés. Ide kattintva találsz még további benti elfoglaltságokat.

5. Közös barkácsolás

Örömet szerezhettek a gyerekeknek azzal is, ha együtt készítetek valami olyasmit, amivel aztán később játszani is tudnak. Ha van otthon nagy dobozotok, alkothattok belőle például terepasztalt.
The Imagination Tree A Girl and a Glue Gun
A lányok talán jobban örülnek egy babaháznak:

6. Dekoráljatok együtt!
Homespun Threads
Mi lenne, ha kifestenétek a gyerekszoba ablakát vidám, nyári színekkel, figurákkal? Fogadjunk, hogy nagyon régen volt ecset a kezedben! Ne izgulj, ha vízfestéket használtok, bármikor lemoshatjátok az ablakról nyom nélkül!

Ha mégis máshoz lenne kedvetek, fessétek ki egymás arcát! Arcfestési tippeket a farsangi bejegyzésben is találtok!

Ha elmentek valamilyen gyereknapi rendezvényre, a vattacukron kívül általában lufiért könyörögnek a gyerekek. A lufi amilyen egyszerű, olyan varázslatos játékszer. Minden gyerkőc imádja és sokféle játékra alkalmas. Ha magatok veszitek meg a lufit valamelyik nagyobb boltban, az nemcsak pénztárca kímélő megoldás, hanem a kidurrant lufit könnyen lehet pótolni is. És hogy mit játsszatok a lufival? Készítsetek például vicces fejeket:

Vagy játsszatok más lufi játékokat: ezeket ide kattintva olvashatjátok el!

8. Kincskereső játék!

Ennek a játéknak az egyszerűbb változata (kicsiknek), amikor az udvaron, homokozóban, játszótéren elrejtetek apró tárgyakat, vagy édességeket (nyalóka, csoki, kis műanyag figurák, autók, plüss játékok) és ezeket kell a gyerekeknek megtalálniuk.

Nagyobbaknak már készíthettek egy térképet, vagy egy rejtélyes feladványt (képrejtvény, keresztrejtvény, találós kérdés), ami alapján el kell jutniuk egy kincslelő helyszínre. Ott aztán a kincsen kívül egy újabb feladvány várja őket, ami egy újabb helyszínre vezet. Persze ez igényel némi előkészületet, dehát ezért van gyereknap 🙂 Segítségül ehhez a játékhoz hasonló ötleteket találtok itt is.

Ha a gyerekek kedvére szeretnétek tenni, szervezhettek valamilyen mozgásos programot is, hiszen nekik lételemük a mozgás. Ha éppen nem telik rá, hogy kalandparkba menjetek, készítsetek otthon egy akadálypályát!

A lényeg, hogy sokféle feladatot kelljen teljesíteniük: átbújás valami alatt, átlépés valami fölött, kanyarogva szaladás, szökdelés páros-, vagy egy lábon, célba- dobás, vagy rúgás, kúszás, mászás, gurulás. Bevethettek különböző eszközöket is, mint például a labda, hulahopp karika, ugrókötél, vagy a képen látható "gólyaláb". A gyerekek után természetesen a felnőttek is menjenek végig a pályán! Akadálypályához ötleteket még itt is olvashattok!

10. Utcabuli

Ha nincs éppen a közeletekben semmilyen rendezvény, rendezzetek magatoknak bulit! Szóljatok az utcabeli gyerekeknek, vagy ovistársaknak, unokatesóknak és gyűljetek össze valakinek a háza előtt. Készítsetek aszfaltrajzokat, játsszatok ugróiskolát, vagy éppen rendezzetek apa-fiú focibajnokságot! Ha egy kerti asztalra még némi harapnivalót is készítetek, nálatok lesz a legklasszabb gyereknapi parti!
Partikellékek elkészítéséhez pedig a szilveszteri bejegyzésben is találtok egy-két infót!
Itt még egy-két bulira való táncos ötletet is találtok!

Ha van még jó gyereknapi ötleted, írd meg itt hozzászólásként, valakinek biztos hasznos tippet adsz vele!

Vidám, örömteli gyermeknapot kívánok mindannyiótoknak!

# data[].attributes.attachment_link.description
Gyereknapon sokféle programot szerveznek mindenhol, de gyakran előfordul, hogy a különböző koncertekért, bábelőadásokért, vagy mini "vidámparkért" bizony fizetni kell. Mivel a gyereknap már igencsak hó végén van, ha szűkös a pénztárcátok rendezzetek otthon egy igazi gyerek-napot! Íme 10 olcsó ötlet otthoni gyereknapra: Mi lenne, ha ma egész nap olyan enni- , innivalók kerülnének az asztalra, amelyek a gyerekek kedve szerint készültek?